stanford-oval/wikipedia huggingface dataset:
RT-PCR
טכניקת RT-PCR

RT-PCR מבוסס על שני שלבים עיקריים:
1- שעתוק לאחור – הפיכת RNA ל-DNA משלים – cDNA בעזרת האנזים רוורס טרנסקריפטאז המופק מנגיף ממשפחת רטרו וירוסים כגון M-MLV האנזים משמש את הווירוס בהפיכת גנום ה-RNA הנגיפי ל-DNA כחלק ממחזור החיים של הנגיף. פרט לאנזים מכילה הריאקציה RNA, נוקלאוטידים (dNTP), בופר, ופריימר: בתגובת RT-PCR מקטע DNA קצר נקשר לקצהו של ה RNA-פריימר, כאשר ידוע מקטע ה-RNA הרצוי הפריימר יהיה ההופכי המשלים שלו, כאשר לא ידוע המקטע או יש עניין במספר מקטעים המקודדים לחלבון ניתן להשתמש בפריימר המכיל רצף בן 15–25 חומצות גרעין של תימין – poly-dT. פריימר זה נקשר ל-mRNA באתר הפוליאדנילציה. כאשר מקטע ה-RNA אינו מקודד לחלבון ולכן אינו מכיל אתר פוליאדנילציה כמו ב-small RNA, או tRNA יש להשתמש בפרימרים אקראיים.
בסיום השלב יש לחמם את תערובת הריאקציה ל-95 מעלות כדי לפרק את הקשר בין ה-DNA ל-RNA.
2- PCR – לאחר יצירת cDNA ניתן להשתמש בו כתבנית -PCR כמו כל DNA. ריאקצית PCR מכילה: אנזים Taq polymerase או אנזים DNA פולימראז תרמופילי אחר, נוקליאוטידים, שני פרימרים, cDNA ובופר מתאים. הריאקציה מורכבת ממספר מחזורים – בדרך כלל 20–40 בני שלושה שלבים כל אחד: דנטורציה (בטמפרטורה 95 מעלות), אנילינג (בטמפרטורה 55–65 מעלות בדרך כלל) ופולימריזציה (טמפרטורה של 72 מעלות).
אברהם הכהן יצחקי

| --- | --- |
 לידה:  1789 תק"נ תוניס, תוניסיה 
 פטירה:  1864  (בגיל 75 בערך) ח' בכסלו תרכ"ה
 מקום קבורה:  בית הקברות בורג'ל 
 מדינה:  הבייליק של תוניסיה 
 מקום פעילות:  תוניס
 תקופת הפעילות:  ? – 8 בדצמבר 1864 
 תחומי עיסוק:  דיינות
 תפקידים נוספים:  הרב הראשי של תוניסיה 
 חיבוריו:  משמרות כהונה ועוד
 שם השושלת:  משפחות כהן#הכהן יצחקי
 
הרב אברהם הכהן יצחקי (1789 בערך – ח' בכסלו ה'תרכ"ה, 7 בדצמבר 1864), היה דיין בעיר תוניס, מגדולי רבני יהדות תוניסיה בכל הדורות. נודע בעיקר בזכות חיבורו "משמרות כהונה" על הש"ס.
קורות חייו

נולד בתוניס כנצר למשפחת רבנים, לרב יצחק חי יצחקי, בנו של הרב שמואל יצחקי, אב"ד תוניס. אמו הייתה בת הרב משה כרייף, מחבר הספר "באר משה" על מסכת נזיר.
למד אצל הרב ישועה בסיס, והתפרסם בשקידתו. מעידים עליו ש"למד כל התלמוד שלוש פעמים בעיון ושקידה רבה" (הרב יצחק חי בוכובזה בהקדמה לספר "גנזי שלום" מאת הרב שלום שמעוני).
נישא לאסתר, בת דוד הכהן, תלמיד חכם ואיש עסקים נכבד ועשיר (המוזכר בספרו "חסדי כהונה"), ומשלא ילדה לו אשתו בנים, נשא עליה אישה נוספת, גזאלה.
התמנה לדיין בבית דינו של הרב בסיס, כפי הנראה קרוב לשנת ה'תקצ"א (1830). בשנת ה'תר"ך (1859), לאחר פטירת הרב בסיס, התמנה הרב נתן בורג'יל (השני) לכהן כאב"ד במקומו, והרב אברהם המשיך לכהן כדיין. בגלל ההערכה הגדולה שרכש הרב בורג'ל אליו הוא כינה אותו בתואר "ראב"ד מקודש" (בהסכמה לספרו "משמרות כהונה") על אף שהוא עצמו היה אב בית הדין.
נפטר בשנת ה'תרכ"ה[דרושה הבהרה] ונקבר בבית העלמין הישן בבורג'יל.
תלמידיו

לימד תלמידים רבים ומהם יצאו גדולי תורה:
הרב משה ברבי – ראש רבני תוניס.
הרב שלמה דאנה – ראש ישיבת "חברת התלמוד" בתוניס. מחבר הספר "שלמי תודה"
הרב חיים דוד גדג' – בעל ספר "חיים לישראל".
הרב דוד וזאן – מחבר ספר "מגן דוד".
הרב ניסים הכהן – מחבר פירוש "מעשה ניסים" על ספר משנה תורה.
יצירתו התורנית

משמרות כהונה – ג' כרכים (ח"א, ח"ב, ח"ג באתר היברובוקס). ספרו הגדול והמפורסם על הש"ס, בו ניכרת חריפותו ועומק עיונו. הספר הוא מהחיבורים היחידים שנכתבו על כל מסכתות הש"ס, לרבות המשניות שבסדר טהרות, והמסכתות הקטנות, ספרי, ספרא ומכילתא. והוא התפרסם ביותר בקרב הלומדים.
שלחנו של אברהם – חידושים על ארבעת חלקי השולחן ערוך.
מצוות כהונה – שאלות ותשובות, נדפס בסוף הספר "שולחנו של אברהם".
עיני הכהן – חיבור על הלכות טרפות.
כף הכהן – חידושים על התנ"ך על פי הקבלה.
חסדי כהונה – לקט הספדים, נדפס בסוף הספר "כף הכהן".
כתר כהונה – חיבור על הקבלה.
כמו כן, פסקי דין רבים שלו הודפסו בקבצים שונים, כגון בספר "מעשה בית דין" (סי' יז, כ–כב, כח, לד), ובספר "גנזי שלום" (או"ח סי' ב, ד).
לקריאה נוספת

מלכי תרשיש – אנציקלופדיה לחכמי תוניס וג'רבה, בערכו.
אנציקלופדיה ארזי הלבנון – לחכמי ספרד והמזרח, בערכו.
הערות שוליים

↑  לפי הרב מאיר מאזוז (איש מצליח ח"א עמ' 15 הערה 9), למד הרב דאנה רק אצל הרב משה ברבי, תלמיד רבי אברהם.
| --- | --- |
בקרת זהויות :  NLI: 987007310582605171  GND: 1015787711  ISNI: 0000 0000 6692 6683  LCCN: nr96006245  NTA: 408070439  VIAF: 4388148269851805230005   WorldCat (עם VIAF): 4388148269851805230005
WIN.INI

WIN.INI הוא קובץ INI בסיסי שהיה בשימוש במערכות הפעלה שונות של  Microsoft Windows החל מחלונות גרסה 3.11, ואחסנה הגדרות בסיסיות השייכות לזמן האתחול. כברירת מחדל, הגדרות  הגופנים, מנהלי התקני התקשורת, רקע שולחן העבודה, שומר המסך, והשפה, מאוחסנים ב-WIN.INI על ידי  חלונות 3.x. הרבה מהגדרות אלו נשארו גם בחלונות 9x, למרות שהתחילה מגמה להעביר את ההגדרות אל ה-Registry של חלונות. חלונות XP עדיין הכירה ברשומות ה-WIN.INI, וזאת כדי לספק תאימות לאחור עם יישומים ישנים הפועלים על ארכיטקטורת 16 ביט, ובעת התקנתה, התווסף הקובץ אוטומטית כשהוא ריק מתוכן. בחלונות ויסטה וב-7 קובץ ה-WIN.INI הוסר לחלוטין.
לפני חלונות  3.x, לא היה מקובל לאחסן הגדרות יישומים בקובצי ".INI", וביציאת חלונות  3.0 לשוק ב-1990, מיקרוסופט קידמה את הרעיון של קובצי  ".INI" פרטיים, ותוכנות יכלו לאחסן הגדרות, בקבצים שבתיקיות התוכנה שלהם. כיום מיקרוסופט ממליצה לאחסן הגדרות בשיטות אחרות שהיא מציעה.
WIN.INI ו-SYSTEM.INI נכללים בגרסאות מודרניות של חלונות המבוססות על יישומים של 16 ביט. יישום של 16 ביט עשוי שלא לפעול כשורה עם אחד מהקבצים לא נמצא בנתיב "C:\Windows".
עריכה

מיקרוסופט ארזה שני עורכי טקסט מיוחדים לקובצי הגדרות ליבה (כדוגמת WIN.INI,‏ SYSTEM.INI,‏ CONFIG.SYS, ו-AUTOEXEC.BAT) עם מערכות ההפעלה שלה. Sysedit הוא עורך טקסט מסוג MDI, הפותח את כל הקבצים שהוזכרו בו זמנית, וזמין בכל גרסאות חלונות, החל מחלונות 3.x.‏ MSConfig היא תוכנה פשוטה יותר, המאפשרת למשתמש לגרום לקריאה או אי קריאה, של מנהלי התקנים, ותוכניות בעליית המערכת, על ידי הקבצים שנזכרו, וכן על ידי מפתחות ה-Registry,‏ "Run", "RunEx", ו-"RunOnce".
‏MSConfig נכללה מחלונות 98 והלאה, חוץ מחלונות 2000.
ראו גם

MSConfig
אה"מ פרינסס שארלוט (1825)

| --- | --- |
אה"מ "פרינסס שארלוט"
אה"מ "פרינסס שארלוט"
 תיאור כללי
 סוג אונייה:  אוניית קו מדרגה ראשונה
 צי:  הצי המלכותי הבריטי
 דגל הצי:  
 סדרה:  "פרינסס שארלוט", אונייה ראשונה בסדרה
 ציוני דרך עיקריים
 מספנה:  מספנת הצי בפורטסמות'
 הוזמנה:  19 ביוני 1813
 הושקה:  14 בספטמבר 1825
 תקופת הפעילות:  1826–1875 (כ־49 שנים)
 אחריתה:  נגרטה ב-1875
 מידות
 תפוסה:  2,443 טון לפי מידת התפוסה הבריטית הישנה
 אורך:  "197-7 רגל (60.2 מ')
 רוחב:  "52-10 רגל (16.1 מ')
 עומק הספנה:  "22-6 רגל (6.9 מ')
 נתונים טכניים
 גודל הצוות:  738 איש
 מספר תרנים:  3
 סוג המעטה:  מעטה רוחבי שלם
 צורת הנעה:  מפרשים
 אמצעי לחימה
 חימוש:  104 תותחים:  • סיפון תותחים תחתון: 28 תותחי 32 ליטראות, 2 קרונדות של 68 ליטראות  •סיפון תותחים אמצעי: 32 תותחי 32 ליטראות  • סיפון תותחים עליון: 24 תותחי 32 ליטראות  • סיפון אחרה: 2 תותחי 18 ליטראות, 12 קרונדות של 32 ליטראות  • סיפון הקדמה: 2 תותחי 18 ליטראות, 2 קרונדות של 32 ליטראות
אוניית הוד־מלכותו פרינסס שארלוט (באנגלית: HMS Princess Charlotte) הייתה אוניית קו מדרגה ראשונה בעלת 104 תותחים, והרביעית שנשאה שם זה בצי המלכותי הבריטי. היא הושקה ב-14 בספטמבר 1825 בפורטסמות'.
מ-1837 עד 1841 שירתה באוניית הדגל של צי הים התיכון בפיקודו של אדמירל משנה רוברט סטופפורד. הייתה חלק מהשייטת הבריטית-אוסטרית-טורקית שפעלה ב-1840 לסילוק מוחמד עלי שליט מצרים מסוריה וארץ ישראל, והשתתפה בהפגזת העיר עכו ב-3 בנובמבר 1840.
בשנת 1843 הוצאה משירות פעיל, משנת 1858 שימשה כאוניית קליטה בהונג קונג, ובשנת 1875 נמכרה ופורקה.
הערות שוליים

↑  Lavery, Ships of the Line vol.1, p187.
אברהם לב (כדורגלן)

אברהם לב (נולד ב-24 באוגוסט 1948) הוא כדורגלן עבר ישראלי, ששיחק בעמדת הבלם.
קריירה

לב הצטרף להפועל רמת גן ב-1965 בגיל 16 וחצי, וב-1973 עזב את הקבוצה והצטרף לבית"ר תל אביב. בהמשך שיחק בבית"ר ירושלים, בני יהודה ומכבי יפו. ב-1982 חזר להפועל רמת גן ועזר להעלות את הקבוצה חזרה לליגה הראשונה. ב-1983 עזב להפועל לוד ובהמשך שיחק בהפועל כפר סבא, לפני שפרש ממשחק ב-1985.
ללב 16 הופעות במדי נבחרת ישראל. הופעתו הראשונה הייתה ב-19 במאי 1973 במשחק במסגרת מוקדמות מונדיאל 1974 נגד נבחרת מלזיה. כמו כן ב-1974 שותף בארבעה משחקים במסגרת משחקי אסיה, וב-1976 שותף בשני משחקים במסגרת אולימפיאדת מונטריאול.
החל מאוגוסט 2022 הוא מאמן את קבוצת כדורגל הליכה "המכתש" של יוצאי הפועל רמת גן.
הערות שוליים

↑  דף שחקן נבחרת אברהם לב, באתר ההתאחדות לכדורגל
|  משלחת ישראל לאולימפיאדת מונטריאול (1976)  |
| --- | --- | --- |
|  אתלטיקה | אסתר רוט |  |
|  ג'ודו | יונה מלניק |  |
|  היאבקות | רמי מירון |  |
|  הרמת משקולות | אדוארד וייץ |  |
|  התעמלות מכשירים | דב לופי |  |
|  כדורגל | נבחרת ישראל בכדורגל (אלון בן דור, אהוד בן טובים, חיים בר, יהושע גל, גדעון דמתי, יצחק ויסוקר, רפעת טורק, אבי כהן, אברהם לב, אלי לוונטל, עודד מכנס, מאיר נמני, יוסף סורינוב, ירון עוז, ויקי פרץ, משה שווייצר, יצחק שום) |  |
|  סיף | נילי דרורי |  |
|  קליעה | מיכה קאופמן |  |
|  שחייה | דב ניסמן • עדי פרג |  |
|  שיט | יהודה מעיין • יואל סלע |  |
ערך זה הוא קצרמרבנושא כדורגלנים ישראלים. אתם מוזמנים לתרום לוויקיפדיה ו.
אברהם כרמל

| --- | --- |
אין תמונה חופשית
 לידה:  1919
 פטירה:  2007 (בגיל 88 בערך)
 מדינה:  ישראל 
 מקום קבורה:  הר המנוחות 
 פרסים והוקרה:  פרס טשרניחובסקי 
 
אברהם כרמל (קרפל) (1919 – 2007) היה מתרגם מגרמנית, מבכירי המתרגמים בישראל מגרמנית. חתן פרס טשרניחובסקי לתרגום (1994).
ביוגרפיה

כרמל נולד בכפר קטן בגליציה שבפולין, ליד העיר לבוב. משפחתו עברה לווינה, שם למד בגימנסיה היהודית על שם הרב צבי פרץ חיות. עלה לארץ ישראל בשנת 1938, על פי בקשה מיוחדת של האוניברסיטה העברית. לאחר שסיים את לימודיו לתואר ראשון ושני בחוגים לפילוסופיה וספרות עברית, היה מזכיר הפקולטה למדעי הרוח במשך שנים רבות. חי בירושלים עם אשתו ושתי בנותיו.
משפחתו הקרובה, שנשארה בלבוב, גורשה על ידי הנאצים למינסק והושמדה שם בבור הריגה יחד עם יהודים רבים אחרים. כרמל הקדיש את תרגום היצירה "מחיקה" מאת תומאס ברנהרד להוריו ולאחיותיו "שהוצאו מביתם בווינה על ידי שוטרים אוסטרים וטולטלו עד למינסק שבבלארוס, הועמדו שם על פי בור ונורו לתוכו, יהי זכרם ברוך".
אברהם כרמל תרגם מאמר משל ריכרד וגנר שנכתב ב-1850, "היהדות במוזיקה", וכן תרגם מיצירות הרמן הסה, פרנץ קפקא, רוברט מוסיל, תומאס ברנהרד ואחרים. בשנת 1994 זכה בפרס טשרניחובסקי לתרגום.
מתרגומיו

נבוכותיו של החניך טרלס, מאת רוברט מוסיל, תל אביב ספרית פועלים, תשל"ה 1975.
שלוש נשים, מאת רוברט מוסיל, סוף דבר מאת עזריאל אוכמני, תל אביב ספרית פועלים, 1960.
האיש בלא תכונות, מאת רוברט מוסיל, שני כרכים, שוקן  1988 1990.
היציאה, סיפור מאת פרנץ קפקא, נדפס ב"עיתון 77".
הלדנפלאץ : שני מחזות, מאת תומאס ברנהרד, שוקן 1999.
היהדות במוזיקה 1850, השוואת הטקסט למהדורת 1869, מאת ריכרד וגנר, תרגם א’ כרמל ; הערות לשנויי הנוסח - א"ד קולקה.  ירושלים תשל"ג 1973.
מחיקה : התפוררות, מאת תומאס ברנהרד, אחרית דבר - אברהם כרמל, שוקן 1999.
המכורה לשינה, מאת אלפרידה צ'ורדה, ספרית פועלים,2004.
המשפט, מאת פרנץ קפקא, שוקן 1992.
הנעדר; אמריקה, מאת פרנץ קפקא, שוקן 1997.
סידהארתא: סיפור נוסח הודו, מאת הרמן הסה, שוקן 1975.
אה"מ פרינס אוף ויילס (1860)

| --- | --- |
אה"מ "פרינס אוף ויילס", כאשר נקראה "בריטניה"
אה"מ "פרינס אוף ויילס", כאשר נקראה "בריטניה"
 תיאור כללי
 סוג אונייה:  אוניית קו
 צי:  הצי המלכותי הבריטי
 דגל הצי:  הצי המלכותי
 סדרה:  קווין
 ציוני דרך עיקריים
 מספנה:  מספנת הצי בפורטסמות'
 הוזמנה:  29 ביוני 1848 ההזמנה שונתה לאונייה מונעת במדחף ב-9 באפריל 1856
 תחילת הבנייה:  10 ביוני 1848 הסבה להנעה בקיטור החלה ב-27 באוקטובר 1856
 הושקה:  25 בינואר 1860
 תקופת הפעילות:  ?–1909
 אחריתה:  נמכרה לפירוק ב-13 בספטמבר 1914 הפירוק החל ביולי 1916
 מידות
 תפוסה:  3,186 טון (לפי התכנון הראשוני) 3,966 טון (על פי התכנון לאחר ההסבה לקיטור) 3,994 טון (תפוסה בפועל)
 אורך:  76.8 מטרים (אורך כולל) 64.9 מטרים בקו השדרית
 רוחב:  18.3 מטרים
 שוקע:  7.75 מטרים בערך
 נתונים טכניים
 מהירות:  12.5 קשר (כ-23 קמ"ש)
 גודל הצוות:  970 איש (כאוניית מפרשים) 1,100 איש (כאוניית קיטור)
 מספר תרנים:  3
 שטח המפרשים:  תורן ראשי: 20.4 X‏ 1.06 מטרים תורן קדמי: 18.5 X‏1 מטרים תורן אחורי: 15.7 X‏0.66 מטרים
 צורת הנעה:  מפרשים מנוע קיטור המניע מדחף אחד
 אמצעי לחימה
 חימוש:  סיפון תותחים: 32 תותחים 8 אינץ' (203 מ"מ) סיפון אמצעי:30 תותחים 8 אינץ' (203 מ"מ) סיפון ראשי: 32 תותחים 32 ליטראות סיפון עליון: 26 תותחים 32 ליטראות ו-68 ליטראות
אה"מ פרינס אוף ויילס הייתה אוניית קו מן הדרג הראשון בעלת 121 תותחים, מונעת במדחף, שהייתה בשירות הצי המלכותי הבריטי. האונייה הייתה אחת משש אוניות מאותה סדרה, והושקה ב-25 בינואר 1860. ב-1869 הוחלף שמה, והאונייה נקראה מחדש אה"מ בריטניה. תחת שמה החדש עגנה האונייה בדרטמות', שם שימשה כאוניית אימון לקדטים עד 1905.
היסטוריה

אוניית הקו פרינס אוף ויילס תוכננה תחילה כאוניית קו מן הדרג הראשון, הנושאת 120 תותחים, בעלת תפוסה של 3,186 טון. עבודות בניית האונייה החלו בפורטסמות' ב-10 ביוני 1848, אם כי ההזמנה הרשמית נמסרה רק כשלושה שבועות לאחר מכן, ב-29 ביוני, והאישור הסופי לתכנון ניתן רק ב-28 ביולי באותה שנה.
ב-1849 החל הצי המלכותי הבריטי להכניס לשירות אוניות קו מונעות במדחף. באותה שנה הוזמנה האונייה אה"מ אגממנון, שהייתה בעלת מערך תרונה מלא ומנוע קיטור. נראה שבניית "פרינס אוף ויילס" הושהתה, שכן אוניות שהוחל בבנייתן אחריה הושלמו לפניה. שמונה שנים לאחר תחילת בנייתה שונתה ההזמנה הרשמית של הצי, והאונייה תוכננה מחדש כאוניית קו מונעת במדחף, בעלת 121 תותחים. מנוע הקיטור שהותאם לאונייה היה בעל שני צילינדרים וייצר כ-800 כוחות סוס.
האונייה הושקה ב-25 בינואר 1860, והחלה בהפלגות ניסיון במפרץ סטוקס במצר סולנט, בין פורטסמות' להאי וייט ב-31 באוקטובר 1860. הפלגות הניסיון הראשונות נעשו ללא תרנים, ובהן הגיעה האונייה למהירות ממוצעת של כ-12.5 קשר (יותר מ-23 קמ"ש).
הסבתה של "פרינס אוף ויילס" להנעה בקיטור הייתה חלק ממרוץ חימוש שהתנהל בין בריטניה לצרפת. האונייה הושלמה לקראת סופו של השלב הראשון בתחרות זו, שלב שבו היו האוניות לא משוריינות, ובשלב זה היה מספר אוניות קו המונעות בקיטור בשירות הצי הבריטי גדול מהמספר שהיה דרוש לצי בעתות שלום. ב-1861 השיקה בריטניה את אה"מ ווריור, האונייה מחופת השריון הראשונה, אוניית קו שהייתה מוגנת כולה בשריון מברזל מחושל. "ווריור" סימנה מהפכה בבניית אוניות מלחמה, והצי הבריטי הפסיק להזמין אוניות לא משוריינות והתמקד בתכנון החדש. עם זאת, עד אמצע שנות ה-60 של המאה ה-19 עדיין היה ערך באוניות הקו הלא משוריינות, וכמה מהן (שבנייתן החלה עוד לפני כן) הוכנסו לשירות במהלך שנים אלה.
ב-1867 פורקו מנועי הקיטור מהאונייה והועברו לאונייה מחופת השריון ריפאלס. ב-1869 הוחלף שמה של "פרינס אוף ויילס", והיא נקראה מחדש בריטניה. האונייה הועברה לדרטמות' ושם החליפה אונייה קודמת באותו שם. האונייה עוגנה במקום, תרניה הוסרו למעט התורן הקדמי, והיא מילאה את תפקידה של האונייה הקודמת, כאוניית אימון לקדטים.
בספטמבר 1905 נפתח על היבשה בדרטמות' הקולג' המלכותי הימי בריטניה שהחליף את בסיס האימונים על האונייה. בדצמבר 1904 הושקה אוניית מערכה חדשה בשם בריטניה, ואוניית העץ הישנה הוצאה רשמית משירות בספטמבר 1909. ב-23 בספטמבר 1914 נמכרה האונייה לפירוק, וביולי 1916 החל הפירוק עצמו.
RTA type 1

RTA Type 1 (המכונה גם Distal RTA) היא הפרעה כלייתית, השייכת לקבוצת ההפרעות הקרויות חמצת אבובית הכליה. הפרעה זו מתרחשת באבובית המרוחקת בכליה, ומאופיינת בחוסר יכולת להחמיץ את השתן כתוצאה ממספר סיבות. מאחר שהשתן לא חומצי, רמת החומציות בדם עולה, ויש תת-אשלגן בדם מסיבות שיתוארו להלן. 
אבחנה תיעשה על ידי בדיקת רמת החומציות של השתן בנוכחות רמת חומציות גבוהה בדם, והטיפול יהיה מתן ביקרבונט (לטיפול בחמצת) ואשלגן.
מאפיינים

חמצת אבובית הכליה מסוג 1, או RTA type 1 (או dRTA), מתרחשת באבובית המרוחקת, והיא תוארה ראשונה. חמצת זו מאופיינת בכשל של הפרשת חומצה על ידי תאי אלפא של האבובית המאספקת בנפרון הדיסטלי. כישלון זה נובע מכמה סיבות, והוא מוביל לחוסר יכולת בהחמצת השתן מתחת לרמה של 5.3 ph- כתוצאה מכך חומציות הדם עולה - אצידמיה.
המאפיינים הם –
מרווח אניוני נורמלי
היפוקלמיה
היווצרות אבנים בשתן (מיוחס ליתר סידן בשתן – היפרקלציאוריה, וריכוז נמוך של ציטרט בשתן)
נפרוקלצינוזיס – הצטברות אבני סידן בכליה
דה-מינרליזציה של העצם (גורם לרככת בילדים ולאוסטאומלציה במבוגרים).
לפעמים החולה אינו מציג תמונה אצידמית (של יתר חומצה בדם), למרות כישלון תפקודם של תאי אלפא – intercalated cells. מצב זה נקרא incomplete dRTA. 
האבחון (דיאגנוזה) של dRTA נעשה על ידי בחינת רמת החומציות של השתן (מעל 5.3) בנוכחות רמת חומציות גבוהה בדם (ביקרבונט שהוא 20 מילי'/ליטר או פחות). 
במקרים שיש incomplete dRTA חוסר היכולת להחמיץ את השתן נבדק על ידי מתן חומצה (אמוניום כלוריד) בקפסולות, אוראלית. 
הסימפטומים של dRTA הם וריאביליים ונעים בין חולה שאינו תסמיני כלל (א-סימפטומטי, אינו מתלונן על בעיה מיוחדת) לבין המטוריה ורככת, לרבות חשש לאי ספיקת כליות ואף מוות.
מאפיינים > סיבות

מחלות אוטואימוניות – באופן קלאסי, תסמונת שגרן (Sjogren syndrome), אולם גם זאבת, מחלת פרקים שגרונתית, ואף היפר-גמא-גלובולינמיה. היפוקלמיה תהיה חמורה במצבים אלו
תורשה: למשל, מוטציה בטרנספורטר באזו-לטרלי לביקרבונט ל-intercalated cell (המועבר באופן אוטוזומלי דומיננטי או רצסיבי), או למשל מוטציה בתתי יחידות של משאבת מימן אפיקלית, המועברת בצורה אוטוזומלית רצסיבית, והיכולה להיות מקושרת לחירשות
שחמת הכבד
נפרוקלצינוזיס – כתוצאה מהצטברות של סידן אשר גורמת לנזק של ה-collecting duct
השתלת כליה
אנמיה חרמשית
טוקסינים, כגון ifosfamide, toluene, lithium carbonate, amphotericin B
חסימה כרונית של מערכת הובלת השתן.
מאפיינים > טיפול

הטיפול כולל תיקון של האצידמיה על ידי מתן סודיום ביקרבונט או סודיום ציטרט. לטיפול בהיפוקלמיה, היווצרות האבנים ונפרוקלצינוזיס- ניתן לטפל על ידי מתן טבליות של פוטסיום-ציטרט.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אברהם לבינסון

ערך זה עוסק בפרסומאי וגרפיקאי. אם התכוונתם לסופר עברי ויידי, ראו .
| --- | --- |
אין תמונה חופשית
 לידה:  1923 ירושלים, פלשתינה (א"י)
 פטירה:  1986 (בגיל 63 בערך)
 לאום:  ישראלי
 תחום יצירה:  צייר, פרסומאי, גרפיקאי ומוציא לאור
 צאצאים:  מיכה לבינסון, גדעון לבינסון, עודד לבינסון 
 
אברהם לבינסון Avraham Lewensohn (1986 – 1923) היה  פרסומאי, צייר, גרפיקאי ומוציא לאור. מחלוצי ענף הפרסום בישראל ומהדמויות המובילות בתחום הקריאייטיב בענף הפרסום בשנות ה-60 וה-70 של המאה ה-20.
ביוגרפיה

נולד בירושלים, בנם של בנימין לבינסון (שהקים את חברת הפרסום הראשונה בפלשתינה-א"י ב-1922) ופרומה, שהייתה בת אחותו של בוריס שץ.
לאחר סיום לימודיו בתיכון בית הכרם, התגייס לצבא האמריקאי, שם שירת במחלקה הגרפית. לאחר שירותו הצבאי למד ציור וגרפיקה ב-Ozenfant School of Fine Arts. עם שובו לישראל בשנת 1951 התמנה לעורך הגרפי של דבר השבוע וקנה לו מעריצים רבים בשל איוריו המשעשעים לטור השבועי הקבוע "מה נשמע?" שכתב דן בן אמוץ, ושהודפס מאז כספר במהדורות רבות.
בשנת 1954 הקים יחד עם מאט גורדון (Matt Gordon) ואורי (הנרי) אילון (Uri Aylon) את חברת הפרסום "גורדון לבינסון אילון", שהפכה לימים ל"שחם לבינסון אילון" ואחר כך ל"חגי לבינסון אילון".
זמן קצר לאחר היווסדו, ביסס המשרד את מקומו בצמרת עולם הפרסום, והוביל יחד עם דחף, טל-אריאלי, בינג ליניאל וד"ר יעקובסון את דירוג "חמשת הגדולים" של עולם הפרסום בארץ. גורדון לבינסון אילון נחשב המשרד הראשון בארץ שאימץ, בתחילת שנות ה-60, דפוסי עבודה אמריקאיים, בכללם הצבת הקרייאטיב – הקופירייטר (שכונה אז רעיונאי) והמעצב הגרפי – במרכז המשרד, ונחשב בקרב אנשי התעשייה למשרד פרסום מוביל, בעיקר בשל רמת הקריאייטיב והעיצוב הגרפי. במשך רוב שנות פעילותו היה המשרד חממה למיטב הכוחות המקצועיים בענף הפרסום, ורבים מהגרפיקאים המצליחים בענף הפרסום ביניהם גד אולמן, דן ריזינגר,אפרים ריבקינד אפי, עמרם פרת, אשר אורון ועוד רכשו את ניסיונם תחת שרביט הניהול של לבינסון.
לבינסון הטביע את חותמו במספר קמפיינים פרסומיים חדשניים שזכו בפרסים בישראל ומחוצה לה בהם שיתף גם אמנים ביניהם ז'אן דוד, ג'ורג הים ובן משפחתו בצלאל (ליליק) שץ.
בין לקוחות המשרד היו: אל על, צים, משרד התיירות, פורד, קודאק, הרץ, דיינרס, הלנה רובינשטיין, שוופס, שרתון, בנק הפועלים, המגפר, טמבור, אתא, שיכון עובדים, כרמל מזרחי, אמישרגז, הסנה ורבים אחרים. כמו כן, קיים המשרד קשרי עבודה עם חברות פרסום זרות ושיתף פעולה עם גרפיקאיים בינלאומיים באנגליה ובארצות הברית.
במחצית שנות ה-70, לאחר כ-20 שנים אינטנסיביות בצמרת הפרסום בישראל ובשיא הצלחתו בחר לבינסון לפרוש מעיסוק ישיר בפרסום. הוא שימש תקופה קצרה כמנכ"ל האיגוד הישראלי לפרסום אך פרש והקדיש מזמנו לתחומי עניין אחרים; ציור, חקר ירושלים וארץ ישראל, הוצאת הספרים – בית א. לבינסון – בנושאי ארץ ישראל ועוד.
בין הספרים שהוציא לאור: שני מדריכי טיולים פרי עטו מורה דרך לירושלים יהודה ושומרון, ו-"Israel Tourguide", שתי סדרות הדפסים של ציורי דייוויד רוברטס וטרנר ממסעותיהם בא"י, "מסע תענוגות לארץ הקודש" מאת מארק טוויין, "בת ירושלים הקטנה" מאת מרים הרי, "מסע אל אררט" מאת מייקל ארלן, ועוד.
משפחתו

לבינסון היה נשוי לרות, צ'לנית, ולהם ארבעה בנים: הבמאי מיכה לבינסון, הפרופ' המלחין גדעון לבינסון, עורך הדין ואיש גלי צה"ל עודד לבינסון, ובנימין (ג'ימי) לבינסון - יועץ שיווק לחברות ומנהל בית שץ ירושלים.
הערות שוליים

↑  דוד תדהר (עורך), "בנימין לבינסון", באנציקלופדיה לחלוצי הישוב ובוניו, כרך יא (1961), עמ' 3814.
↑  דוד תדהר (עורך), "פרומה לבינסון", באנציקלופדיה לחלוצי הישוב ובוניו, כרך יא (1961), עמ' 3820.
| --- | --- |
בקרת זהויות :  NLI: 987007264527205171  ISNI: 0000 0000 6698 9924  LCCN: n80115773  VIAF: 18529002   WorldCat (עם VIAF): 18529002
RTJ4

RTJ4 הוא אלבום האולפן הרביעי של צמד ההיפ הופ האמריקאי ראן דה ג'ולס. האלבום יצא לאור ב-3 ביוני 2020, על ידי חברות התקליטים ג'ול ראנרס ו-BMG רייטס מנג'מנט, יומיים מוקדם מהמתוכנן, עם מהדורות פיזיות שפורסמו בספטמבר 2020. כמו אלבומיהם הקודמים של הצמד, האלבום יצא לאור להורדה בחינם דרך האתר של הצמד, עם אפשרות לשלם עבורו באמצעות ספקים דיגיטליים אחרים. האלבום מכיל הופעות אורח של גרג נייס, די ג'יי פרמייר, 2 צ'יינז, פארל ויליאמס, מאוויס סטייפלס, ג'וש הום וזאק דה לה רוחה.
האלבום זכה לשבחים נרחבים ממבקרי המוזיקה והגיע היישר אל המקום העשירי במצעד הבילבורד 200, 38,000 יחידות שקולות לאלבום (מתוכן 30,000 מכירות אלבום טהורות) ובכך הפך לאלבומם הראשון שהגיע לעשירייה הפותחת במצעד. האלבום נתמך על ידי שלושה סינגלים: "Yankee and the Brave (Ep. 4)",‏ "Ooh La La"‏ ו-"Just".
רשימת רצועות

| מס' | שם | משך |
| --- | --- | --- |
| 1. | Yankee and the Brave (Ep. 4)  | 2:26 |
| 2. | Ooh La La (בהשתתפות גרג נייס ודי ג'יי פרמייר)   | 3:01 |
| 3. | Out of Sight (בהשתתפות 2 צ'יינז)   | 3:21 |
| 4. | Holy Calamafuck  | 3:58 |
| 5. | Goonies vs. E.T.  | 3:03 |
| 6. | Walking in the Snow  | 3:55 |
| 7. | Just (בהשתתפות פארל ויליאמס וזאק דה לה רוחה)   | 3:25 |
| 8. | Never Look Back  | 2:57 |
| 9. | The Ground Below  | 2:32 |
| 10. | Pulling the Pin (בהשתתפות מאוויס סטייפלס וג'וש הום)   | 3:37 |
| 11. | A Few Words for the Firing Squad (Radiation)  | 6:42 |
| משך כולל: | משך כולל: | 38:57 |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 35 |
|  אוסטרליה | מצעד האלבומים האוסטרלי | 21 |
|  אירלנד | מצעד האלבומים האירי | 8 |
|  ארצות הברית | בילבורד 200 | 10 |
|  ארצות הברית | מצעד אלבומי ה-R&B/היפ-הופ | 7 |
|  ארצות הברית | מצעד אלבומי הראפ | 7 |
|  גרמניה | GfK – טופ 100 | 11 |
|  הולנד | מצעד 100 האלבומים ההולנדיים | 52 |
|  הממלכה המאוחדת | מצעד האלבומים הבריטי | 9 |
|  ולוניה | אולטראטופ 40 | 105 |
|  נורווגיה | VG-lista | 38 |
|  ניו זילנד | המצעד הניו זילנדי הרשמי | 11 |
|  סקוטלנד | מצעד האלבומים הסקוטי | 3 |
|  פלנדריה | אולטראטופ 50 | 18 |
|  קנדה | מצעד האלבומים הקנדי | 8 |
|  שווייץ | המצעד השווייצרי | 24 |
הערות שוליים

↑  "RTJ4 by Run the Jewels on Apple Music". Apple Music US. ארכיון מ-25 ביולי 2020. נבדק ב-4 ביוני 2020. {{cite web}}:  (עזרה)
↑  "RTJ4". Run The Jewels. ארכיון מ-12 במאי 2020. נבדק ב-13 במאי 2020. {{cite web}}:  (עזרה)
↑  Krol, Charlotte (3 ביוני 2020). "Run The Jewels release new album 'RTJ4' early". NME. ארכיון מ-5 ביוני 2020. נבדק ב-6 ביוני 2020. {{cite web}}:  (עזרה)
↑  "RTJ4 by Run The Jewels reviews". AnyDecentMusic?. ארכיון מ-10 ביוני 2020. נבדק ב-11 ביוני 2020. {{cite web}}:  (עזרה)
↑  "RTJ4 by Run the Jewels Reviews and Tracks". Metacritic. ארכיון מ-7 ביולי 2020. נבדק ב-11 ביולי 2020. {{cite web}}:  (עזרה)
↑  Barker, Andrew (14 בדצמבר 2020). "The Best Albums of 2020". Variety. נבדק ב-14 בדצמבר 2020. {{cite web}}:  (עזרה)
↑  Caulfield, Keith (7 ביוני 2020). "Lady Gaga Scores Sixth No. 1 Album on Billboard 200 Chart With 'Chromatica'". Billboard. ארכיון מ-7 ביוני 2020. נבדק ב-7 ביוני 2020. {{cite web}}:  (עזרה)
↑  Bloom, Madison (22 במרץ 2020). "Run the Jewels Share New Song "The Yankee and the Brave": Listen". Pitchfork. ארכיון מ-24 במאי 2020. נבדק ב-13 במאי 2020. {{cite web}}:  (עזרה)
↑  Ruiz, Matthew Ismael (25 במרץ 2020). "Listen to Run the Jewels' New Song "Ooh LA LA"". Pitchfork. ארכיון מ-30 באפריל 2020. נבדק ב-13 במאי 2020. {{cite web}}:  (עזרה)
↑  "Alternative Music Radio News, Stations, Bands, Videos, Free Songs". All Access. אורכב מ-המקור ב-21 ביוני 2020. נבדק ב-21 ביוני 2020. {{cite web}}:  (עזרה)
| --- | --- |
בקרת זהויות :  MusicBrainz release group: 46dc2b09-a6b1-4271-bf1d-01f3b3b95c23
אדם קראפט

| --- | --- |

דיוקן עצמי של הפסל אדם קראפט במקום עבודתו הראשי בכנסיית לורנץ הקדוש בנירנברג.
 לידה:  שנות ה־50 של המאה ה־15 נירנברג, דוכסות בוואריה 
 פטירה:  1509 קביעה עם תאריך גרגוריאני מלפני 1584 נירנברג, דוכסות בוואריה 
 תקופת הפעילות:  1460–1509 (כ־49 שנים) 
 תחום יצירה:  פיסול גותי 
 
בית המקהלה בכנסיית לורנץ הקדוש כולל המשכן מאת אדם קראפט
אַדַם קְרַאפְט (בגרמנית: Adam Kraft או  Krafft;‏ 1455 – 21 בינואר 1509) היה פסל אבן גרמני ורב-בנאי של שלהי התקופה הגותית, שבסיסו בנירנברג ובעל קריירה מתועדת שם מ-1490.